**Мотивационно писмо**

Уважаеми господин Петров,

Казвам се Ирина Циркалова и съм четвърта година в бакалавърската програма „Софтуерно инженерство“ в Пловдивския университет “Паисий Хилендарски”. За мен е изключителна чест да получа покана да се включа в конкурса на Moonshot. Осъзнавам какво предизвикателство ще бъде, но съм сигурна, че ползите които ще извлека ще са от съществено значение за моето бъдеще. Смятам, че тази програма е идеална за мен, защото съм човек, който обича предизвикателствата и проявява креативност винаги, когато има възможност. Надявам се, че ще успея да натрупам опит, познания, както и да завържа полезни познанства, а защо не и да намеря верни приятели, с които да споделяме мъките от това тежко пътешествие.

Още от малка исках да работя креативна работа, исках да създавам неща и постоянно го правех под една или друга форма. По-късно открих магията на програмирането, която ме плени с изключителните си възможности. Започнах със създаване на дизайни за уеб страници и след това преминах към по-сложните приложения нуждаещи се от алгоритми и архитектури. Тогава започнах да мечтая за създаването на собствени мобилни игри, съчетаващи красив дизайн, пленяващ сюжет и позволяващи на потребителите поне за малко да се откъснат от сивотата на познатия ни свят. Въпреки че все още не съм имала възможността да работя в IT индустрията се надявам скоро да започна и да приложа на практика всички познания, които ще придобия по време на конкурса.

В земята на IT индустрията съществуват известен брой роли, които намирам за изключително интересни. Ролите на разработчик на приложения и на софтуерен архитект ми харесват най-много заради техния креативен характер. Като човек, който обича да планира позицията на проект мениджъра също ми допада. Единствените позиции, които не бих желала да заемам са team lead – заради ръководния пост, и техническата поддръжка, защото ми се вижда прекалено напрягаща позиция изискваща бърза реакция.

Благодаря Ви много за отделеното време и ще очаквам с нетърпение Вашият отговор.

С уважение,

Ирина Циркалова

[irina.tsirkalova@gmail.com](mailto:irina.tsirkalova@gmail.com)

0889259801