Димитрия Лесева

Гр. Пловдив, България | E-mail: [dimitria.hristeva@gmail.com](mailto:dimitria.hristeva@gmail.com) | https://github.com/dleseva

Уважаеми господин Петров,

Благодаря Ви за отдадената ми възможност да участвам в конкурса на невероятния по рода си бизнес акселератор Moonshot. Това ще бъде поредното предизвикателство в моя живот, а аз обичам предизвикателствата и да предизвиквам себе все по- често. Светът на бизнеса и предприемачеството винаги ме е очаровал и искам да бъда част от него.

Всъщност интересът ми към Софтуерните науки се породи едва в началото на гимназиалния ми период, като участвах активно в създаването на несложен уеб базиран проект. На по-късен етап в живота ми (11-12 клас) ми хрумна идеята- „Защо пък не медицина, още повече в Германия?!“ и това беше превратна точка в моя зелен и млад житейски опит. Успях, отидох, срещнах се с много и различни хора, но винаги нещо ме дърпаше назад към нашата прекрасна и неповторима родина. Хората там бяха съвсем различни, липсваше ми най- вече топлотата на хората от Източна Европа, тази спонтанност –„ Айде да излезем за по едно кафе/питие!“ там тя напълно отсъстваше, тъй като всичко е планувано- кога да станеш, кога да закусиш, график за вършене на физиологичните си нужди и т.н.. И така се стигна до решението ми да се завърна в бащината къща.

Вярвам, че неуспехите ни са ценен опит и възможност за учене, и искам да се възползвам от тази възможност. А и винаги съм се ръководела от парадигмата, че първият избор в живота ми накрая винаги се оказва правилният. Все още търся моето призвание в IT- индустрията. Както съм приложила в CV-то ми имам известен скромен опит с HTML, CSS и JavaScript технологиите и се надявам в някой слънчев ден се реализирам като ентусиазиран уеб разработчик, но никога не изключвам възможността да се развия и в някоя друга палитра на IT-сектора.

За мен ще бъде удоволствие да науча повече за очакванията на бизнес акселератора Moonshot и ще се радвам да предоставя допълнителна информация за моите технически способности и лични качества.

Благодаря Ви за отделеното време.

С уважение,

Димитрия Лесева